text: 1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.26696/1.117 της 14/28 Απρ.1952 Περί παροχής νοσοκομειακής περιθάλψεως εις τα μέλη οικογενείας των ησφαλισμένων και συνταξιούχων του εν Ρόδω Υποκαταστήματος του Ι.Κ.Α. Έχοντες υπ’ όψιν 1) τας διατάξεις των άρθρ.7, 16 και 31 παρ.4 του Α.Ν.1846/1951 «περί Κοινωνικών Ασφαλίσεων». 2) Πρότασιν του Διοικητικού Συμβουλίου του Ιδρύματος Κοινωνικών Ασφαλίσεων, ψηφισθείσαν κατά την 9 ην  της 19-2-1952 συνεδρίασιν αυτού, και υποβληθείσαν ημίν δια της υπ’ αριθ.14785/1180/28.3.1952 αναφοράς της Γενικής Διευθύνσεως αυτού αποφασίζομεν.  Όπως ο προσωρινός Κανονισμός Επεκτάσεως της Νοσοκομειακής Περιθάλψεως εις τα μέλη οικογενείας των ησφαλισμένων και συνταξιούχων του εν Ρόδω Υποκαταστήματος Κοινωνικών Ασφαλίσεων διατυπωθή και ισχύση συμφώνως και προς την προμνησθείσαν πρότασιν του Δ.Σ. του Ι.Κ.Α. ως ακολούθως. Άρθρον μόνον.-1.Παρέχεται εις τα περί ων το άρθρ.33 του Α.Ν.1846/51 μέλη οικογενείας των ησφαλισμένων και συνταξιούχων του εν Ρόδω Υποκαταστήματος του ΙΚΑ Νοσοκομειακή περίθαλψις εφ’ όσον τα εν λόγω πρόσωπα είναι εγκατεστημένα μονίμως εν τη ασφαλιστική περιοχή του ως άνω Υποκαταστήματος. 2.Ως ημερομηνία ενάρξεως πραγματοποιήσεως της ως άνω παροχής ορίζεται η 1 η  Ιαν.1952. 3.Δι’ αποφάσεως του Διοικητικού Συμβουλίου του ΙΚΑ θέλουσι ρυθμισθή αι λεπτομέρειαι της εφαρμογής του παρόντος. 